У нашым гістарычным марафоне няма ні адной песні, якая б не кранула сэрцы людзей розных пакаленняў. Мы расказваем гісторыі аб любвi і веры, мiры і надзеі. Я заўсёды адчуваю асаблівае трапятанне падчас выканання кампазіцыі “Бухенвальдскi набат”. Выступаючы ў самым сэрцы Берліна, на плошчы Жандарменмаркт, адчуваў дрыжыкі ў каленях, спяваючы радкі “Люди мира, будьте зорче втрое, берегите мир, берегите мир!” Мы нярэдка бачым слёзы гледачоў, якія спяваюць ва ўнісон з намі. У такія хвіліны ўсведамляеш, наколькі важны гэты праект. Замежнікі не з постсавецкіх краін, дзелячыся ўражаннямі, кажуць, што праз нашу музыку лепш разумеюць падзеі, якія адбыліся. Адзін мужчына, напрыклад, так хацеў праспяваць разам з намі, што падрыхтаваў транскрыпцыю тэкстаў некалькіх кампазіцый лацінкай і прынёс іх з сабой!